לחיות בקטן

לחיות בקטן (באנגלית: Downsizing) הוא סרט קולנוע אמריקאי משנת 2017 בבימויו של אלכסנדר פיין. את התסריט כתב ג'ים טיילור ובסרט מככבים מאט דיימון, כריסטוף ואלץ, קריסטן ויג והונג צ'או. בכנס בנורווגיה נחשף כי פרויקט מזעור בני אדם אפשרי ואף נוסה בהצלחה, מה שעשוי להביא לפתרון בעיית פיצוץ האוכלוסין בכדור הארץ. 10 שנים מאוחר יותר, חברות פרטיות מעודדות אנשים לעבור הליך של מזעור בהבטחה לעתיד כלכלי וסביבתי טוב יותר. הן מציעות לאנשים שעברו מזעור, להתגורר ביישובים מיוחדים ברמת חיים גבוהה. פול ואודרי ספרנק, זוג ללא ילדים ממרכז ארצות הברית, פוגשים בכנס מחזור את קרול ודייב ג'ונסון, בני מחזורם שעברו מזעור. הם עורכים סיור באחד המתקנים בהם משתכנים אנשים שמוזערו, יישוב הנקרא "ארץ הפנאי" (Leisureland) בניו מקסיקו. בסיור הם למדים שבעולם הממוזער הונם יהיה שקול למעל 12 מיליון דולר ויוכלו לחיות חיים נוחים. בעקבות הסיור מחליטים פול ואודרי לעבור את תהליך המזעור שהוא בלתי הפיך. לאחר שעבר את התהליך, מגלה פול כי רעייתו התחרטה ברגע האחרון, מבקשת להתגרש ממנו והוא נותר להתמודד לבדו עם המציאות החדשה. בחייו החדשים, נחשף פול לאמיתות על העולם הממוזער, המתגלה כמיקרוקוסמוס של ארצות הברית, על פערי המעמדות והשחיתות שבה. לאחר מסיבה אצל שכנו דושאן, פוגש פול את נוק לן, דיסידנטית מווייטנאם שמוזערה על ידי ממשלתה בכפייה והוברחה לארצות הברית יחד עם אסירים פוליטיים נוספים, איבדה את רגלה, וכעת משמשת עובדת ניקיון. היא מפגישה את פול לסביבת חייה ומגוריה, שכונת עוני מעבר לחומה של ארץ הפנאי ומצרפת אותו לפעילותה ההומניטרית למען התושבים הנחשלים וקשיי היום. דושאן ויוריס מזמינים את פול לביקור בקהילת הממוזערים המקורית בנורווגיה, ולנסיעה מצטרפת גם נוק לן. אנשי הקהילה הראשונה מתכוננים לקץ העולם הצפוי להגיע בשל התחממות כדור הארץ ושחרור מתאן מקרחוני אנטארקטיקה, לשם כך הם הכינו "תיבת נח" מודרנית במעמקי האדמה. פול מתכוון להצטרף אליהם אך מתחרט ברגע האחרון ונשאר עם נוק לן בה התאהב. השניים חוזרים לארץ הפנאי וממשיכים בפעילותם ההומניטרית. מאט דיימון - פול ספרנק, מרפא בעיסוק קריסטן ויג - אודרי ספרנק, רעייתו של פול הונג צ'או - נוק לן כריסטוף ואלץ - דושאן, שכנו ההולל של פול אודו קייר - יוריס, חברו של דושאן מריבת' מונרו - קרול ג'ונסון חברת ילדות של פול שעבר את תהליך המיזעור ג'ייסון סודייקיס - דייב ג'ונסון, חבר ילדות של אודרי ופול שעברה את תהליך המיזעור ניל פטריק האריס - ג'ף לונוסקי, יזם פרטי המקדם את המיזעור סרן פילמרק - ד"ר אנדרס ג'ייקובסון מרגו מרטינדייל - הופעת קמאו אלק בולדווין - הופעת קמאו לורה דרן - אשתו של ג'ף חואקים דה אלמיידה רולף לזגארד - ממציא התהליך ג'יימס ואן דר ביק - בן מחזורו של פול, רופא במקצועו דונה לין צ'אמפלין הסרט הוא שיתוף פעולה נוסף של הבמאי, המפיק והתסריטאי אלכסנדר פיין והתסריטאי ג'ים טיילור. צילומי הסרט החלו באפריל 2016 באוניברסיטת יורק שבטורונטו, קנדה. צילומים נוספים התבצעו באומהה, בלוס אנג'לס ובנורווגיה. הקרנת הבכורה של הסרט התקיימה ב-30 באוגוסט 2017 בפסטיבל הסרטים של ונציה. הפצה נרחבת בצפון אמריקה החלה ב-22 בדצמבר אותה שנה. הסרט זכה לביקורות מעורבות וכשל בקופות. "לחיות בקטן", במסד הנתונים הקולנועיים IMDb (באנגלית) "לחיות בקטן", באתר נטפליקס "לחיות בקטן", באתר AllMovie (באנגלית) "לחיות בקטן", באתר Rotten Tomatoes (באנגלית) "לחיות בקטן", באתר Box Office Mojo (באנגלית) "לחיות בקטן", באתר Metacritic (באנגלית) "לחיות בקטן", באתר Hulu סרטים (באנגלית) "לחיות בקטן", במסד הנתונים הקולנועיים KinoPoisk (ברוסית) ביקורות תומר קמרלינג, ‏"לחיות בקטן": מתחיל טוב ונגמר בהתאבדות, באתר ‏מאקו‏, 22 בפברואר 2018 אבנר שביט‏, להיכשל בגדול: "לחיות בקטן" הוא לא יותר מקוריוז, באתר וואלה, 22 בפברואר 2018 יאיר רוה, אין סרטים קטנים: "לחיות בקטן" מקורי ומבריק, באתר כלכליסט, 26 בפברואר 2018 אורי קליין, "לחיות בקטן": גם הציפיות מבמאי הסרט הזה התכווצו, באתר הארץ, 27 בפברואר 2018 שמוליק דובדבני, "לחיות בקטן": מותק, האזרחים התכווצו וזה לא רע בכלל, באתר ynet, 27 בפברואר 2018